KIRJALLINEN KYSYMYS E-0477/02 esittäjä(t): Gianfranco Dell'Alba (NI) komissiolle. Rikkomisesta johtuva menettely nro 1999/4715, joka koskee Teramon ja Giulianovan välistä, valtatie nro 80:n vaihtoehtoista tieosuutta eli ns. Lotto Zero -tiehanketta.



Virallinen lehti nro 205 E , 29/08/2002 s. 0146 - 0147



KIRJALLINEN KYSYMYS E-0477/02 esittäjä(t): Gianfranco Dell'Alba (NI) komissiolle (22. helmikuuta 2002) Aihe: Rikkomisesta johtuva menettely nro 1999/4715, joka koskee Teramon ja Giulianovan välistä, valtatie nro 80:n vaihtoehtoista tieosuutta eli ns. Lotto Zero -tiehanketta Komissio välitti 26. heinäkuuta 2001 Italian viranomaisille perustellun lausunnon, joka koski tiettyjen julkisten ja yksityisten hankkeiden ympäristövaikutusten arvioinnista annetun direktiivin 85/337/ETY(1) säännösten rikkomista. Komissio totesi esittämässään lausunnossa, että Italia on jättänyt noudattamatta direktiivin 85/337/ETY 4 artiklan 2 kohdan velvoitteita, koska se ei ollut tarkistanut, edellyttääkö Teramon kaupungin ohikulkutietä koskeva rakennushanke (Teramon ja Giulianovan välinen, valtatie nro 80:n vaihtoehtoinen tieosuus eli ns. Lotto Zero -tiehanke) direktiivin 85/337/ETY liitteen II mukainen hanke ympäristövaikutusten arvioinnin tekemistä direktiivin 5 ja 10 artiklan mukaisesti. Komissio kehotti ETY:n perustamissopimuksen 226 artiklan perusteella Italiaa ryhtymään tarvittaviin toimenpiteisiin perustellun lausunnon noudattamiseksi. - Miten rikkomisesta johtuvan menettelyn käsittelyssä on edetty ja onko Italia ryhtynyt tarvittaviin toimenpiteisiin noudattaakseen komission lausuntoa? - Jos vastaus on myönteinen, mitä toimia komissio on jo toteuttanut ja mitä toimia se pitää asianmukaisina ja riittävinä? - Mihin toimiin komissio aikoo ryhtyä siinä tapauksessa, että Italia ei ole ryhtynyt tarvittaviin toimenpiteisiin? (1) EYVL L 175, 5.7.1985, s. 40. Margot Wallströmin komission puolesta antama vastaus (11. huhtikuuta 2002) EY:n perustamissopimuksen 226 artiklassa määrätään, että jos komissio katsoo, että jäsenvaltio on jättänyt täyttämättä sille tämän sopimuksen mukaan kuuluvan velvollisuuden, komissio antaa asiasta lausunnon perusteluineen varattuaan ensin sille valtiolle, jota asia koskee, tilaisuuden esittää huomautuksensa. Jos valtio, jota asia koskee, ei noudata lausuntoa komission asettamassa määräajassa, komissio voi saattaa asian yhteisön tuomioistuimen käsiteltäväksi. Uusin käänne parlamentin jäsenen mainitsemassa, EY:n perustamissopimuksen mukaisessa menettelyssä on komission päätös nostaa kanne Euroopan yhteisöjen tuomioistuimessa. Komissio katsoo, että Italia on kyseisessä tapauksessa rikkonut tiettyjen julkisten ja yksityisten hankkeiden ympäristövaikutusten arvioinnista 27. kesäkuuta 1985 annettua neuvoston direktiiviä 85/337/ETY(1). Rikkomisesta johtuvan menettelyn sisältö on luottamuksellinen. Parlamentti saa säännöllisesti tiedon meneillään olevien rikkomisesta johtuvien menettelyjen tilanteesta. Yksityiskohtaiset tiedot sellaisten jäsenvaltioita vastaan aloitettujen rikkomisesta johtuvien menettelyjen tilanteesta, joissa on vähintään annettu perusteltu lausunto, löytyvät komission julkaisemista vuosikertomuksista yhteisön oikeuden valvonnasta. Rikkomisesta johtuvia menettelyjä koskevat tiedot julkaistaan ja niitä päivitetään säännöllisesti myös Internetissä komission Europa-palvelimella(2). (1) EYVL L 175, 5.7.1985; direktiivi sellaisena kuin se on muutettuna 3. maaliskuuta 1997 annetulla neuvoston direktiivillä 97/11/EY, EYVL L 73, 14.3.1997. (2) http://europa. eu. int/comm/secretariat_general/sgb/droit_com/index_en. htm infractions.